Per 2011 hadde Stiftelsen Kaare Berg eiendommer i Oslo, Bergen, Sarpsborg, Skien, Kløfta, Gjøvik og Raufoss; Bergs to første eiendommer i Bygdøy allé og Bernt Ankers gate inngikk fortsatt i stiftelsens kapitalgrunnlag. Ifølge stiftelsens vedtekter er stiftelsens formål å dele ut midler til allmennyttige, kulturelle formål så som idrett, helse, kunst musikk og teater; denne pengestøtten skal hentes fra «det driftsoverskudd som fremkommer etter omsetning, drift og forvaltning av fast eiendom og det som har tilknytning til disse bransjene», ifølge vedtektene.